Վիրջինիա Վուլֆն առավել հայտնի է «Միսիս Դելոուեյ», «Փարոսի վրա», «Օրլանդո» վեպերով և «Սեփական սենյակը» էսսեով: Արձակագիրն առանձնանում է գլխավոր հերոսների հոգեբանական և հուզական խառնվածքների պատկերմամբ: Նրա հանրաճանաչությունը սկսվեց Երկրորդ համաշխարհային պատերազմից հետո, իսկ 1970-ականների ֆեմինիստական շարժումները մեծացրին հետաքրքրությունը Վուլֆի ստեղծագործությունների հանդեպ: